Ο **Μπέλα φον Κέρλιγκ** (ουγγρικά: Kehrling Béla), (25 Ιανουαρίου 1891 - 26 Απριλίου 1937) ήταν Ούγγρος αθλητής της επιτραπέζιας αντισφαίρισης της αντισφαίρισης, του χόκευ επί πάγου, του μπόμπσλεϊ και ποδοσφαιριστής. Αγωνίστηκε σε δύο Ολυμπιάδες, του 1912 και του 1924.

Ήταν παντρεμένος με την τη Magda Schlauch η οποία περιστασιακά έπαιζε και τένις και έγραψε άρθρα στην εφημερίδα που δημοσίευσε ο σύζυγός της. Είχαν ένα γιο με το όνομα Μπέλα φον Κέρλιγκ Jr, που γεννήθηκε το 1917 στη Βουδαπέστη ο οποίος υπηρέτησε στην ιππική ταξιαρχία του Ουγγρικού Στρατού το 1944. Είχαν ένα άλλο γιο όνομα Τάμας που γεννήθηκε το 1924 και πέθανε το 1999.

Έπαιξε επαγγελματικά τόσο αντισφαίριση όσο και επιτραπέζια αντισφαίριση. Το 1926 έπαιξε στον πρώτο τελικό του Παγκόσμιου πρωταθλήματος επιτραπέζιας αντισφαίρισης στο Λονδίνο με τον Ζολτάν Μεχλόβιτς στο διπλό αντρών αλλά έχασαν και κατατάχθηκαν δεύτεροι. Ήταν επίσης στην ουγγρική ομάδα που κέρδισε το χρυσό στο ομαδικό. Αρχικά δεν ήταν μέλος της εθνικής ομάδας αλλά κλήθηκε κατά την διάρκεια των αγώνων να αντικαταστήσει τον Ρολάν Τζάκομπι όπου είχε πεθάνει ξαφνικά ο πατέρας του κι επέστρεψε στην Ουγγαρία. Ο Κέρλινγκ αγωνίστηκε μόλις σε έναν αγώνα, νίκησε κι εξασφαλίσει το χρυσό μετάλλιο για την Ουγγαρία. Στο τέλος πήρε δύο μετάλλια στο παγκόσμιο πρωτάθλημα, ένα χρυσό και ένα ασημένιο. Την επόμενη χρονιά, το 1927, συμμετείχε εκ νέου στο παγκόσμιο πρωτάθλημα όπου στο διπλό αντρών με συμπαίκτη τον Μεχλόβιτς κατέκτησαν το χρυσό στο διπλό αντρών.

Στην αντισφαίριση το 1924 κέρδισε το γερμανικό πρωτάθλημα τένις (σήμερα αποκαλούμενο Γερμανικό ανοιχτό πρωτάθλημα Αμβούργου). Την επόμενη χρονιά ήταν πάλι στον τελικό, αλλά έχασε από τον Ότο Φρόιτζχαϊμ. Την ίδια χρονιά κέρδισε το Ουγγρικό πρωτάθλημα αντισφαίρισης (το οποίο κατάκτησε συνολικά 13 φορές μόνο στο απλό. Τον Ιούλιο του 1933 κέρδισε στο διπλό και στο μεικτό στο Ολλανδικό Πρωτάθλημα. Στο Πρωτάθλημα αντισφαίρισης Ανατολικής Μεσογείου το 1927 ήταν πρώτος στο απλό, στο διπλό αντρών και στο διπλό μεικτό. Αγωνίστηκε με την Ουγγαρία στα κύπελλα Ντέιβις του 1924, 1925, 1926, 1927, 1928, 1929, 1930, 1931, 1932 και του 1933.

Η εφημερίδα *Züricher Sport* κατατάσσει τον Κέρλινγκ ως τον αριθμό 10 στην ευρωπαϊκή κορυφαία κατάταξη το 1931. Σε συνδυασμό με την αθλητική του δραστηριότητα ήταν αντιπρόεδρος της Ουγγρικής ομοσπονδίας αντισφαίρισης και αρχισυντάκτης του επίσημου περιοδικού της, το διμηνιαίο *Tennisz és Golf*.

Στο ποδόσφαιρο, αθλητής του συλλόγου *33 FC*, έγινε τέσσερις φορές διεθνής, από το 1914 έως το 1916, με την Ουγγαρία όπου αγωνίστηκε σε όλα τα παιχνίδια, φιλικά, εναντίον της Αυστρίας , σημειώνοντας κι ένα γκολ.

Στο Χόκεϊ επί πάγου ήταν αθλητής του συλλόγου *BKE* αγωνιζόμενος σε πέντε διεθνεί παιχνίδια.

Παραπομπές
----------

1. ↑  *ITF website*.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 17762659c.
3. ↑  mek.oszk.hu/00300/00355/html/ABC07165/07599.htm. Ανακτήθηκε στις 9  Οκτωβρίου 2017.
4. ↑  *PIM identifier*. resolver.pim.hu/auth/PIM60422. Ανακτήθηκε στις 8  Ιουνίου 2020.
5. ↑  Ανακτήθηκε στις 9  Σεπτεμβρίου 2019.
6. 1 2  Árpád gimnázium. «1910–1919 (chapter 11. Első hírességeink)». *arpad.sulinet.hu* (στα Ουγγρικά). Budapest, Hungary: Ministry of National Development of Hungary. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Ιουνίου 2017.
7. ↑  «Béla von Kehrling Olympic Results». *sports-reference.com*. Αρχειοθετήθηκε από το πρωτότυπο στις 6 Φεβρουαρίου 2013. Ανακτήθηκε στις 14 Μαΐου 2013.
8. ↑  Ουγγρικός στρατός (20 July 1944). «Személyes Ügyek» (στα Ουγγρικά). *Hungarian Armed Forces Bulletin*. LXXI. (Budapest, Hungary: Pallas Részvénytársaság Nyomdája) **1**: 639. Αρχειοθετήθηκε από το πρωτότυπο στις 2016-03-04.. Ανακτήθηκε στις 29 Ιουνίου 2017.
9. ↑  Tomb of Béla Kehrling in Farkasréti Cemetery [7/5-1-30].
10. ↑  «Idrott i Ungern». ae-learning.se. Αρχειοθετήθηκε από το πρωτότυπο στις 2010-06-06.. Ανακτήθηκε στις 29 Ιουνίου 2017.
11. ↑  «Buitenlanders tennis kampioen van Nederland». *De Revue der Sporten* **26** (50): 812. Αρχειοθετήθηκε από το πρωτότυπο στις 2014-04-13.. Ανακτήθηκε στις 2017-06-29.
12. ↑  *Αθλητική Ηχώ, φύλο 29-8-1955[*νεκρός σύνδεσμος*]*
13. 1 2  Μπέλα φον Κέρλιγκ, επιμ. (10 November 1929). «Tilden világranglistája» (στα Ουγγρικά) (PDF). *Tennisz és Golf* (Budapest, Hungary: Bethlen Gábor irod. és Nyomdai RT) **I** (13): 309.. Ανακτήθηκε στις 29 Ιουνίου 2017.
14. ↑  Μπέλα φον Κέρλιγκ, επιμ. (28 February 1931). «A hálójáték» (στα Ουγγρικά) (PDF). *Tennisz és Golf*. III (Budapest, Hungary: Egyesült Kő-, Könyvnyomda. Könyv- és Lapkiadó Rt.) **3–4**: 5, 12–13, 20.. Ανακτήθηκε στις 29 Ιουνίου 2017.
15. ↑  «Magyarország – Ausztria 2:1» [Hungary – Austria 2:1] (στα Ουγγρικά). Budapest, Hungary: Huszadik század. Νοεμβρίου 1914. Ανακτήθηκε στις 29 Ιουνίου 2017.